Johannes Wulff var søn af Adolf Wulff, kustode på [[Københavns Universitetsbibliotek]], og Johanne Wulff (født Marcussen).<ref name="kkb">http://www.rosekamp.dk/kbb_74_ALL/UVYZoe_AA.htm#WULFF%20Johannes www.rosekamp.dk</ref> Han tog [[studentereksamen]] fra [[Københavns åbne Gymnasium|Vestre Borgerdydskole]] i 1921 og studerede [[litteraturhistorie]] på [[Københavns Universitet]]. Ved siden af studierne var Johannes Wulff ansat som nattevagt på universitetsbiblioteket.<ref name="grav">{{Gravsted.dk}}</ref> I en kort periode efter at have afsluttet sine studier arbejdede han som huslærer på [[Mors]] og som journalist i 1928 på [[Morgenbladet]].<ref name="grav"></ref> Hans første digte blev trykt i tidsskrifterne [[Katolsk Ungdom]] (1917) og Vejen (1922), men fik sin egentlige debut i 1928 med digtsamlingen ''Kosmiske Sange''. Året efter udgav han romanen ''O, Ungdom!'' skrevet i prosaform. Bogen blev en læsersucces med 25.000 solgte eksemplarer.<ref name="grav"></ref> Wulffs skrivestil prægedes af tidens [[naivisme]] og humor.<ref name="Gylden">http://www.denstoredanske.dk/Kunst_og_kultur/Litteratur/Dansk_litteratur/1914-40/Johannes_Wulff Den store Danske</ref> Han gav dog også plads til mere tragikomiske indslag i nogle af sine værker.<ref name="Gylden"></ref>
Personbillede_savnes Erhvervsliv